**Ministerul Educaţiei al Republicii Moldova**

**Universitatea Tehnică a Moldovei**

**Centrul Universitar de Formare Continuă**

**„Aprobat” „Aprobat”**

**Şedinţa Senatului UTM Ministrul Educaţiei**

**din 02.04.2013, proces verbal nr. 7 Maia SANDU**

**Ion BOSTAN, \_\_\_\_\_\_\_\_\_\_\_\_\_\_\_\_\_ UTM rector, academician**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**Metodologia**

**formării profesionale continue a profesorilor şi instructorilor**

**pentru instruirea conducătorilor de autovehicule**

**Chişinău 2013**

**Dispoziţii generale**

**1.** Profesorii şi instructorii pot desfăşura activitatea de instruire a persoanelor în vederea obţinerii permisului de conducere numai dacă sunt instruiţi şi obţin ***Atestat*** *de pregătire* *profesională*, în acest sens, conform prevederilor prezentei metodologii.

**2.** Pentru obţinerea ***Atestatului*** *de pregătire* *profesională* profesorul şi/sau instructorul auto trebuie să îndeplinească condiţiile necesare în vederea desfăşurării acestei activităţi, să urmeze un curs special de pregătire profesională într-un Centru de Formare Continuă a Ministerului Educației şi să promoveze examenul în condiţiile stabilite de prezenta metodologie.

**3.** ***Atestatul*** *de pregătire* *profesională* se reînnoieşte la fiecare 5 ani.

**4.** Obţinerea ***Atestatului*** *de pregătire* *profesională* pentru instructorul auto se realizează iniţial pentru una sau mai multe din categoriile: A, B şi BE, iar după o perioada de cel puţin 2 ani de activitate acesta poate să obţină ***Atestat*** şi pentru celelalte categorii. Activitatea în calitate de instructor auto presupune instruirea pe parcursul a 2 ani a unui număr minim de 100 cursanţi.

**Condiţii de formare profesională**

**5.** Condiţiile necesare înscrierii la cursul organizat în vederea obţinerii ***Atestatului*** *de pregătire* *profesională* sunt îndeplinite dacă solicitanţii sunt absolvenţi ai unei instituţii de învăţământ în domeniul transporturilor.

**6.** Persoana care solicită eliberarea ***Atestatului*** *de pregătire* *profesională* ca profesor trebuie, pe lângă condiţiile de studii, să întrunească cumulativ şi următoarele:

a) să aibă vârsta de cel puţin 23 de ani;

b) să deţină permis de conducere valabil cel puţin pentru categoria B, cu o vechime de minim 5 ani;

c) să nu fi avut suspendată exercitarea dreptului de conducere a autovehiculelor în ultimele 6 luni sau mai mult de doua ori de la data obţinerii permisului de conducere;

d) să fie aptă, din punct de vedere medical şi psihologic, pentru desfăşurarea activităţii de instruire;

e) să nu fi fost condamnată printr-o hotărâre judecătorească, rămasă definitivă, pentru o infracţiune la regimul circulaţiei pe drumurile publice, de omor, lovire sau vătămare cauzatoare de moarte, vătămare corporală gravă, tâlhărie, ultraj, ultraj contra bunelor moravuri, tulburarea liniştii publice, viol, lipsirea de libertate în mod ilegal, luarea sau darea de mită, trafic de influenţă, trafic sau consum ilicit de droguri, dacă nu a intervenit reabilitarea sau amnistia.

Dacă pe parcursul activităţii este încălcat p.6 litera e) ***Atestatul*** *de pregătire* *profesională* a profesorului este anulat.

**7.** Persoana care solicită eliberarea ***Atestatului*** *de pregătire* *profesională* ca instructor trebuie, cel puţin, să fie absolventă de liceu, să posede diplomă de bacalaureat şi să întrunească cumulativ următoarele:

a) să aibă vârsta de cel puţin 23 de ani;

b) să deţină permis de conducere valabil la categoria pentru care solicită ***Atestatul*** *de pregătire* *profesională* de cel puţin 5 ani;

c) să nu fi avut suspendată exercitarea dreptului de conducere a autovehiculelor în ultimele 6 luni sau mai mult de două ori de la data obţinerii permisului de conducere;

d) să fie aptă, din punct de vedere medical şi psihologic, pentru desfăşurarea activităţii de instruire;

e) sa nu fi fost condamnată printr-o hotărâre judecătorească, rămasă definitivă, pentru o infracţiune la regimul circulaţiei pe drumurile publice, de omor, lovire sau vătămare cauzatoare de moarte, vătămare corporală gravă, tâlhărie, ultraj, ultraj contra bunelor moravuri, tulburarea liniştii publice, viol, lipsirea de libertate în mod ilegal, luarea sau darea de mită, trafic de influenţă, trafic sau consum ilicit de droguri, dacă nu a intervenit reabilitarea sau amnistia.

Dacă pe parcursul activităţii este încălcat p.7 litera e) ***Atestatul*** *de pregătire* *profesională* a instructorului este anulat.

**8.** În cazul când ***Atestatul*** *de pregătire* *profesională* a unui profesor sau instructor a fost anulat, conform prevederilor prezentei metodologii, aceştea pot solicita obţinerea unui nou ***Atestat***, după o perioada de cel puţin un an de la data anulării.

**9.** Pregătirea şi formarea profesională necesare pentru obţinerea/reînnoirea ***Atestatului*** *de pregătire* *profesională* pentru profesori şi instructori se organizează în cadrul Centrului Universitar de Formare Continuă al UTM format prin Hotărârea nr 134 al Guvernului din 11.04.1994 şi a Ordinului Ministerului Învăţământului nr 164 din 07.06.1994 cu implicarea în procesul de instruire a catedrelor de profil în domeniul transportului rutier.

**10.** Pentru înscrierea la cursuri în vederea obţinerii ***Atestatului*** *de pregătire* *profesională* de profesor sau de instructor se depun la Centrul Universitar de Formare Continuă al UTM, următoarele acte:

a) cererea;

b) actul de identitate, în copie;

c) permisul de conducere, în copie;

d) actul de studii, cu copie;

e) aviz medical şi psihologic, în original, cu menţiunea "apt" şi cu indicarea termenului de valabilitate;

f) certificatul de cazier judiciar, în original.

**11.** Programele de formare profesională, sunt elaborate de Centrul Universitar de Formare Continuă al UTM, coordonate cu ministere de resort (ministerul transporturilor şi infrastructurii drumurilor, ministerul afacerilor interne), aprobate de către Senatul UTM şi avizate de Ministerul Educaţiei.

**12.** Reînnoirea ***Atestatului*** *de pregătire* *profesională* se face numai după promovarea unui curs de formare profesională.

**13.** Numărul de cursanţi înscrişi în grupă, nu poate fi mai mare de 20 pers.

**Examinarea în vederea obţinerii/reînnoirii**

***Atestatului*** *de pregătire* *profesională*

**14.** Examenul privind obţinerea ***Atestatului*** *de pregătire* *profesională* poate fi susţinut de persoanele care întrunesc condiţiile şi au absolvit cursurile.

**15.** Data şi locul susţinerii examenelor de evaluare profesională sunt stabilite de către Centrului de Formare Continuă/UTM.

**16.** Comisia de examinare va fi compusă din minim 3 membri.

**17.** Examenul pentru obţinerea/reînnoirea ***Atestatului*** *de pregătire profesională* pentru profesori constă în următoarele probe:

a) proba scrisă/testarea, eliminatorie, care are drept scop verificarea cunoştinţelor din domeniile: legislaţiei rutiere, siguranţa traficului rutier, construcţia autovehiculului, psihopedagogie, a cărei durata este de 60 minute;

b) proba orală, are drept scop evaluarea aptitudinilor didactice şi constă în prezentarea publică a unei prelegere la alegere, cu durata de minim 20 minute.

**18.** Examenul pentru obţinerea/reînnoirea ***Atestatului*** *de pregătire profesională* pentru instructori constă în următoarele probe:

a) proba scrisă/ testarea, eliminatorie, are drept scop verificarea cunoştinţelor din domeniile: legislaţiei rutiere, siguranţa traficului rutier, construcţia autovehiculului, psihopedagogie, a cărei durata este de 60 minute;

b) proba practică pe terenul de instruire/în trafic, are drept scop evaluarea cunoştinţelor, competenţelor şi aptitudinilor didactice necesare desfăşurării procesului de instruire în conducerea autovehiculului, criteriile de evaluare a unei probei practice, precum şi obiectivele realizate, pentru fiecare categorie solicitată.

**19.** Pentru promovarea examenului, candidaţii trebuie să obţină calificativul „admis” la probele scrisă şi practică. În caz contrar aceştea sunt declaraţi respinşi.

**20.** Persoanele declarate respinse la examenul în vederea obţinerii/reînnoirii ***Atestatului*** *de pregătire profesională*, au dreptul la reexaminare repetată în termen de o lună de la data susţinerii iniţiale.

**21.** Persoanele declarate respinse la reexaminarea repetată pot susţine un nou examen, numai după promovarea unui nou curs de pregătire profesională.

**22.** La încheierea examenului, se va întocmi procesul verbal al rezultatelor obţinute de către candidaţi, acesta fiind semnat de toţi membrii comisiei de examinare.

**Eliberarea *Atestatului***

**23.** Ministerului Educaţiei va elibera ***Atestatului*** *de pregătire profesională* persoanelor care au promovat examenele, în termen de maxim 15 zile de la data promovării.

**24.** ***Atestatele*** *de pregătire profesională* sunt documente prevăzute cu serie şi număr.

**25.** Ministerului Educaţiei va ţine evidenţa ***Atestatelor*** eliberate prin Centrul Tehnologiilor Informaţionale şi Comunicaţionale în Educaţie.

**Dispoziţii finale**

**26.** ***Atestatele*** *de pregătire profesională*, sunt valabile la data intrării în vigoare a prezentei metodologii, îşi menţin valabilitatea până la expirare, reînnoirea acestora făcându-se în condiţiile prezentei metodologii.

**27.** În vederea reînnoirii ***Atestatului*** *de pregătire profesională*, titularul acestuia trebuie să urmeze un curs de formare profesională şi să promoveze examenul aferent, în ultimul an de valabilitate al atestatului anterior.